Diari Oficial de la Generalitat Valenciana


Sumari del DOGV 7004, del 16-04-2013 (2013/3504)

RESOLUCIÓ de 9 d'abril de 2013, del director general de Farmàcia i Productes Sanitaris, per la qual s'inicia el procediment d'adjudicació d'autoritzacions d'obertura de noves oficines de farmàcia.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7004

Data del DOGV
:   16-04-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/3504


Data del document
:   09-04-2013

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * farmacologia

RESOLUCIÓ de 9 d'abril de 2013, del director general de Farmàcia i Productes Sanitaris, per la qual s'inicia el procediment d'adjudicació d'autoritzacions d'obertura de noves oficines de farmàcia. [2013/3504]  
L'article 18 de la Llei 6/1998, de 22 de juny, d'Ordenació Farmacèutica de la Comunitat Valenciana, establix que les autoritzacions d'obertura de noves oficines de farmàcia s'adjudiquen d'acord amb els principis de publicitat i transparència, d'acord amb els criteris de selecció que reglamentàriament s'establisquen.  
Per mitjà del Decret 198/2003, de 3 d'octubre, del Consell de la Generalitat Valenciana; el Decret 45/2010, de 12 març, i el Decret 8/2011, de 4 de febrer, del Consell, que el modifiquen, s'establixen els criteris de selecció aplicables en els procediments d'autorització de noves oficines de farmàcia.  
De conformitat amb el que establix l'article 6 del Decret 149/2001, de 5 d'octubre, del Govern Valencià, pel qual s'establix el procediment d'autorització de noves oficines de farmàcia, resolc:  
  
1. Iniciar d'ofici el procediment d'adjudicació de les autoritzacions d'obertura de noves oficines de farmàcia que han sigut autoritzades per mitjà de resolucions del secretari autonòmic per a l'Agència Valenciana de Salut detallades en l'annex d'esta resolució.  
  
2. Convocar el concurs per al seu atorgament, que es regirà per les bases de la convocatòria següents:  
  
Primera  
Podran participar en el procés els nacionals de qualsevol estat membre de la Unió Europea que en la data de la presentació de sol·licituds estiguen en possessió del títol de Llicenciat o Grau en Farmàcia o estiguen en possessió de certificat, diploma o un altre títol reconegut a Espanya per a l'accés a les activitats de la professió farmacèutica amb el mateix efecte que el títol de Llicenciat en Farmàcia.  
No podran participar en el procés les persones que, tot i reunir el requisit del paràgraf anterior, tinguen més de setanta anys en la data de publicació d'esta resolució.  
  
Segona  
Cada participant haurà d'omplir les instàncies normalitzades, ajustant-se necessàriament al model que s'haurà descarregat des de la pàgina web de la Conselleria de Sanitat , que constaran de dos fulls amb les corresponents còpies:  
Full 1: sol·licitud de participació en el procediment d'autorització de noves oficines de farmàcia.  
Full 2: autobaremació.  
Ambdós fulls hauran de ser firmats pel farmacèutic peticionari.  
Cada farmacèutic només podrà presentar una sol·licitud i serà causa d'exclusió del procés la duplicitat de sol·licituds per part d'un mateix farmacèutic o la seua presentació en un model diferent de l'existent en la pàgina web de la Conselleria de Sanitat.  
La taxa d'admissió per a la participació en el procediment d'adjudicació és de 101,37 euros i s'hauran d'ingressar en qualsevol de les entitats bancàries col·laboradores que figuren en el full de liquidació de taxes. L'imprés de la taxa es podrà obtindre en la pàgina web de la Conselleria de Sanitat (). El pagament de la taxa s'acreditarà per mitjà de justificant que l'entitat bancària en què s'haja efectuat l'ingrés farà constar en l'exemplar corresponent de l'imprés de liquidació de taxes que haurà d'adjuntar-se als fulls de sol·licitud i autobarem. La falta de la justificació de l'abonament de la taxa determinarà l'exclusió de l'aspirant.  
L'ompliment de la sol·licitud per mitjans informàtics no eximirà de la seua presentació en la forma en què s'indica en els paràgrafs següents.  
Les sol·licituds podran entregar-se en la seu de la Conselleria de Sanitat, en les direccions territorials de les províncies de Castelló, Alacant i València i en els altres òrgans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas de presentar-se la sol·licitud per correu certificat, haurà d'anar en sobre obert per a ser segellada i datada pel funcionari de correus abans de ser certificada i haurà de dirigir-se al director general de Farmàcia i Productes Sanitaris en el c/ Misser Mascó, núm. 31, de València, codi postal 46082.  
Els sol·licitants hauran de procedir a l'autobaremació dels seus mèrits de conformitat amb el que establix el Decret 198/2003, de 3 d'octubre, i a este efecte hauran d'omplir l'imprés d'autobaremació. No es tindran en consideració els mèrits al·legats o acreditats després de la finalització del termini de presentació de sol·licituds.  
Els mèrits computables en el procediment d'adjudicació de les autoritzacions de les noves oficines de farmàcia seran els obtinguts per cada participant fins a la data de la publicació d'esta resolució en el Diari Oficial de la Comunitat Valenciana.  
Els farmacèutics peticionaris assumixen com a vàlida la pròpia autobaremació a tots els efectes, llevat que hi haja error aritmètic o que esta siga modificada per la Comissió de Baremació.  
  
Tercera  
El termini de presentació de sol·licituds serà de vint dies hàbils, comptats a partir de l'endemà de la publicació d'esta resolució en el Diari Oficial de la Comunitat Valenciana.  
Les sol·licituds s'hauran de presentar necessàriament acompanyades de la documentació següent:  
a) Títol de Llicenciat en Farmàcia, resguard o certificat acreditatiu d'este de data anterior a la sol·licitud.  
b) Justificació documental acreditativa dels mèrits i de les circumstàncies al·legades d'acord amb els criteris de selecció establits en el Decret 198/2003, de 3 d'octubre, i les seues modificacions. Per a la justificació de l'exercici professional, a més de l'informe de vida laboral, que serà demanat per la Comissió de Baremació a la Tresoreria General de la Seguretat Social, s'haurà d'aportar un certificat emés per l'administració sanitària o els col·legis oficials de Farmacèutics, en el cas de farmacèutics titulars d'oficina de farmàcia, i contractes de treball o certificats emesos per organismes públics en el cas d'exercici professional distint. Si l'exercici professional en oficina de farmàcia s'ha realitzat en municipis amb una població inferior a 800 habitants, s'haurà d'aportar, a més, un certificat del padró municipal anual referent a cada un dels anys en què es pretenga comptabilitzar la dita circumstància.  
  
c) Justificant del pagament de les taxes, exemplar per a l'administració.  
L'esmentada documentació haurà d'aportar-se original o degudament compulsada o autentificada i s'haurà de presentar ordenada i numerada segons l'orde en què s'esmenten els mèrits en l'autobarem, en un sobre tancat, previst a este efecte, que es facilitarà junt amb la sol·licitud de participació en el procediment d'autorització de noves oficines de farmàcia i l'autobaremació.  
Les titulacions estrangeres hauran d'acreditar-se per mitjà de la corresponent homologació o reconeixement pel ministeri competent de l'Estat espanyol; els documents i certificats hauran d'acreditar-se per mitjà de traduccions jurades.  
La participació en el procediment suposa l'autorització expressa per part del sol·licitant a la Comissió de Baremació per a demanar a la Tresoreria General de la Seguretat Social l'informe de vida laboral acreditatiu de la seua experiència professional.  
El tribunal podrà sol·licitar als òrgans competents, als efectes de comprovació dels mèrits al·legats pels participants, tots els informes que siguen necessaris.  
La consignació de dades falses en la instància, o en la documentació aportada pels aspirants comportarà l'exclusió de la convocatòria i/o nul·litat de l'oficina de farmàcia adjudicada, si és el cas, sense perjuí de les mesures legals que corresponga.  
  
Quarta  
La prova escrita té caràcter voluntari, per la qual cosa, en cas d'optar per la seua realització, el sol·licitant haurà d'indicar-ho en el full de sol·licitud. No es permetrà l'accés a la prova escrita a aquells sol·licitants que no hagueren indicat expressament en el full de sol·licitud que opten per la seua realització.  
La prova escrita es farà en la forma establida en l'article 2.8 del Decret 198/2003, de 3 d'octubre, i versarà sobre el temari específic que va ser publicat en el Diari Oficial de la Comunitat Valenciana número 4634, de data 20 de novembre de 2003.  
Els sol·licitants amb discapacitat que opten per la realització de la prova escrita podran sol·licitar les necessàries adaptacions per a la realització d'esta prova en el moment de la sol·licitud, i hauran de detallar amb claredat el tipus d'adaptació necessària.  
La prova escrita tindrà lloc a partir del dia 1 de juliol de 2013. La data, l'hora i el lloc per a la realització es publicarà en el Diari Oficial de la Comunitat Valenciana, amb una antelació de com a mínim una setmana respecte de la seua realització.  
La prova escrita serà avaluada per la Comissió de Baremació i la puntuació obtinguda s'incorporarà d'ofici per al seu còmput junt amb els altres mèrits acreditats per cada sol·licitant.  
  
Quinta  
La Comissió de Baremació estarà composta pels membres següents:  
Comissió de Baremació:  
- President: Almudena Trenor Galindo.  
- Vicepresident: Julio Muelas Tirado.  
- Secretària: M.ª José Fito Peris.  
- Juan Sempere Payá, representant del Col·legi Oficial de Farmacèutics de la província d'Alacant. Suplent: Antonio Martínez Mateo.  
- Asunción Vicente Valls, representant del Col·legi Oficial de Farmacèutics de la província de Castelló. Suplent: Rosa Tirado Fabregat.  
  
- Juan Salmerón Mirón, representant del Col·legi Oficial de Farmacèutics de la província de València. Suplent: Juan Taberner Ginés.  
- María Navarro Gosalvez, representant de la Conselleria de Sanitat.  
- Antonio Pérez Guirao, representant de la Conselleria de Sanitat.  
- José Luis Comes Badia, representant de la Conselleria de Sanitat.  
- Ascensión Cabo Iranzo, representant de la Conselleria de Sanitat.   
- Carmen García Heredia, representant de la Conselleria de Sanitat.  
- Juan Carlos Ceferino Vallés, representant de la Conselleria de Sanitat.  
  
Suplents dels representants de la Conselleria de Sanitat:  
- Inmaculada Barrachina Juan.  
- Manuel Genés Suesta.  
  
Comissió de Treball:  
- Margarita Haro Salinas, representant de la Conselleria de Sanitat.  
- Eliseo González Abellán, representant de la Conselleria de Sanitat.  
- M.ª José Gomar Fayos, representant de la Conselleria de Sanitat.  
  
- Juan Francisco Tosca Flores, representant de la Conselleria de Sanitat.  
- Santiago Biosca Muñoz, representant de la Conselleria de Sanitat.  
- Carlos Martínez Blanco, representant de la Conselleria de Sanitat.  
- Agustín Vidal Alamar, representant de la Conselleria de Sanitat.  
  
- Juan Carlos Albiach Domingo, representant de la Conselleria de Sanitat.  
- Eduardo Bou de Miguel, representant de la Conselleria de Sanitat.  
- M.ª Rosa Díaz Mondéjar, representant de la Conselleria de Sanitat.  
- Eduardo Estellés Julián, representant de la Conselleria de Sanitat.  
  
Suplents dels representants de la Conselleria de Sanitat:  
- Nieves Grau Martínez.  
- Begoña Montolio Doñate.  
- Juan Antonio Fos Ibáñez.  
- Marta Carrasco Martínez, representant del Col·legi Oficial de Farmacèutics de la província d'Alacant. Suplent: M.ª José Tello Montoliu.  
- M.ª Cristina Soler Doménech, representant del Col·legi Oficial de Farmacèutics de la província de Castelló. Suplent: Mariana Rambla Lizandra.  
- M.ª Jesús Hernández Silvestre, representant del Col·legi Oficial de Farmacèutics de la província de València. Suplent: M.ª Jesús Moll Navarro.  
- Carlos Ortega de los Mártires, representant de l'Associació Fòrum Farmacèutic. Suplent: Luis Corbí Coloma.  
- Beatriz Poyatos Pérez, representant de la Confederació Empresarial d'Oficines de Farmàcia. Suplent: Vicente Payá Serer.  
- Emilio Vera Díaz, representant de l'Associació de Farmacèutics Adjunts, Substituts i Regents.  
- Jordi Mañes Vinuesa, representant de la Facultat de Farmàcia de la Universitat de València. Suplent: Teresa M.ª Garrigues Pelufo.  
- Vicente Escuín Palop, representant de la Universitat de València.  
- Elsa López Pintor, representant de la Universitat Miguel Hernández d'Elx. Suplent: Blanca Lumbreras Lacarra.  
- Gerardo M. Antón Fos, representant de la Universitat Cardenal Herrera-CEU. Suplent: Lucrecia Moreno Royo.  
- Ana María Cordero Serna, representant de l'Associació d'Empresaris Farmacèutics Costa Blanca. Suplent: José Pascual Navarro Cayuelas.  
- Alberto Parra Gasent, representant de la Societat Valenciana de Farmàcia d'Atenció Primària. Suplent: Roberto Izquierdo María.  
- M.ª Anunciación Freire Ballesta, representant de la Societat Espanyola de Farmàcia d'Atenció Primària. Suplent: M.ª Dolores San Martín Ciges.  
- Enrique Soler Company, representant de la Societat Valenciana de Farmàcia Hospitalària. Suplent: Pedro García Salom.  
- Carlos Andrés Blasco, representant de la Societat Espanyola de Farmàcia Hospitalària. Suplent: José Luis Marco Garbayo.  
  
El president de la Comissió de Baremació serà substituït pel vicepresident o persona en qui designe entre els representants de la Conselleria de Sanitat en la Comissió de Baremació.  
El vicepresident serà substituït per la persona en qui designe entre els representants de la Conselleria de Sanitat en la Comissió de Baremació.  
La Comissió de Treball, que assistirà a la Comissió de Baremació, podrà dividir-se, al seu torn, en subcomissions de treball.  
El funcionament de la Comissió de Baremació s'ajustarà al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, excepte en allò que s'establix en esta convocatòria i en les normes pròpies de funcionament que establisca la Comissió.  
  
Els membres de la Comissió de Baremació i de la Comissió de Treball estan sotmesos al que disposa l'article 28 de l'esmentada Llei 30/1992, de 26 de novembre, i hauran de comunicar l'existència de les circumstàncies previstes en este a la Comissió de Baremació.  
Els membres de la Comissió de Baremació i de la Comissió de Treball són responsables de l'estricte compliment de les bases de la convocatòria i del manteniment de la confidencialitat de totes les dades que coneguen per raó del seu càrrec.  
Als efectes de comunicacions i la resta d'incidències, el tribunal tindrà la seu en els servicis centrals de la Conselleria de Sanitat, c/ Misser Mascó, 31, 46323 València.  
Publiqueu esta resolució en el Diari Oficial de la Comunitat Valenciana, de conformitat amb el que establix l'article 6 del Decret 149/2001, de 5 d'octubre, del Govern Valencià, pel qual s'establix el procediment d'autorització de noves oficines de farmàcia.  
  
Contra esta resolució podrà interposar-se un recurs d'alçada davant del secretari autonòmic per a l'Agència Valenciana de Salut, en el termini d'un mes, comptat a partir de l'endemà de la data de la seua publicació en el Diari Oficial de la Comunitat Valenciana.  
  
València, 9 d'abril de 2013.- El director general de Farmàcia i Productes Sanitaris, José Luis Trillo Mata  
ANNEX  
  
Resolució de 14 d'octubre de 2008, del secretari autonòmic per a l'Agència Valenciana de Salut, per mitjà de la qual es determina el nombre de noves oficines de farmàcia necessàries per a oferir una adequada atenció farmacèutica a la població (DOCV 5881, 29.10.2008).   
  
Alacant Catral  
 Onil  
 Orihuela  
 Rojales  
 San Fulgencio  
 San Miguel de Salinas  
  
Castelló Almassora  
 Borriana  
  
València Cheste  
 Llíria  
 Riba-Roja de Túria  
 San Antonio de Benagéber  
 Vilamarxant  
  
  
Resolució de 30 de setembre de 2009, del secretari autonòmic per a l'Agència Valenciana de Salut, per mitjà de la qual es determina el nombre de noves oficines de farmàcia necessàries per a oferir una adequada atenció farmacèutica a la població (DOCV 6128, 22.10.2009).  
  
Alacant la Nucia  
 Orihuela  
 el Pinós  
 Sant Vicent del Raspeig  
 el Verger  
  
Castelló Borriol  
 Onda  
 Vila-real  
 Vinaròs  
  
València Benaguasil  
 Chiva  
 Manises  
 Moncada  
 Paterna  
 Picassent  
 la Pobla de Vallbona  
 Sollana  
  
Resolució de 29 de novembre de 2010, del secretari autonòmic per a l'Agència Valenciana de Salut, per mitjà de la qual es determina el nombre de noves oficines de farmàcia necessàries per a oferir una adequada atenció farmacèutica a la població (DOCV 6433, 07.01.2011).  
  
Alacant Almoradí  
 Benissa  
 Guardamar del Segura  
 Mutxamel  
 Orihuela  
 Rojales  
 Sant Vicent del Raspeig  
 la Vila Joiosa  
 Los Montesinos  
  
Castelló Almassora  
 la Vall d'Uixó  
  
València Alginet  
 Burjassot  
 Paterna  
 Torrent  
  
Resolució de 7 de novembre de 2011, del secretari autonòmic per a l'Agència Valenciana de Salut, per mitjà de la qual es determina el nombre de noves oficines de farmàcia necessàries per a oferir una adequada atenció farmacèutica a la població (DOCV 6659, 25.11.2011).  
  
Alacant Castalla  
 Monforte del Cid  
  
València Aldaia  
 Meliana  
 Torrent  
  
Desertes, mitjançant la Resolució de 24 d'octubre de 2012, del director general de Farmàcia i Productes Sanitaris, per la qual es publica l'adjudicació de les autoritzacions per a l'obertura de noves oficines de farmàcia (DOCV 6894, 02.11.2012).  
  
Castelló Castell de Cabres  
 Herbés  
 Palanques  
 Puebla de San Miguel  
  
Resolució de 8 de novembre de 2012, del secretari autonòmic per a l'Agència Valenciana de Salut, per mitjà de la qual es determina el nombre de noves oficines de farmàcia necessàries per a oferir una adequada atenció farmacèutica a la població (DOCV 6909, 23.11.2012).  
  
València Aielo de Malferit  
 Catarroja  
 Paterna  
 Torrent  
  
Alacant l'Alfàs del Pi  
  
Resolució de 5 de desembre de 2012, de la secretaria autonòmica de l'Agència Valenciana de Salut, sobre sol·licitud d'autorització d'obertura de noves oficines de farmàcia en aplicació al mòdul turístic en el municipi d'Orihuela (DOCV 6930, 26.12.2012).  
  
Alacant Orihuela (MT1)  
 Orihuela (MT2)  
  
Resolució de 12 de febrer de 2013, del director general de Farmàcia i Productes Sanitaris, sobre renúncia d'adjudicació d'autorització d'obertura de nova oficina de farmàcia concedida en el municipi de Benimassot (DOCV 6974, 27.02.2013).  
  
Alacant Benimassot